Toplota štedilnikov na drva je odlična za ogrevanje stanovanjskih prostorov in tudi sanitarne vode, saj predstavlja alternativo klasičnim načinom ogrevanja. Predvsem štedilniki na drva imajo visok izkoristek toplote, ki jo proizvedejo, medtem ko pripravljate hrano. Omogočajo celo priklop na centralno ogrevanje, s čimer je prihranek pri ogrevanju še višji. V manjših objektih lahko tak štedilnik služi tudi kot edini vir toplotne energije. Poleg tega kurjenje na drva pričara posebno vzdušje, pridih domačnosti in občutek povezanosti. Tudi če zmanjka plina ali elektrike, je odlično nadomestilo za ogrevanje, saj so drva kot obnovljivi vir energije zmeraj na voljo. So cenovno ugodna, nudijo stabilnost in sigurnost pri uporabi.